b'\n_START_ARTICLE_\nPosoaapa\n_START_PARAGRAPH_\nPosoaapa on Sodankyl\xc3\xa4n Sompiossa sijaitseva suo. Se oli aikoinaan Suomen suurin aapasuo, joka oli pinta-alaltaan noin 70 km\xc2\xb2. 1960-luvun lopulla suurin osa Posoaavasta j\xc3\xa4i Lokan tekoj\xc3\xa4rven alle ja nyky\xc3\xa4\xc3\xa4n siit\xc3\xa4 on j\xc3\xa4ljell\xc3\xa4 en\xc3\xa4\xc3\xa4 muutaman neli\xc3\xb6kilometrin laajuinen alue j\xc3\xa4rven pohjoisrannalla. Posoaapa oli my\xc3\xb6s Euroopan suurin aapasuo._NEWLINE_Posoaapaa rajasi l\xc3\xa4nness\xc3\xa4 Riestojoki ja id\xc3\xa4ss\xc3\xa4 Kopsusjoki, sen etel\xc3\xa4laidassa puolestaan oli suoalueiden ymp\xc3\xa4r\xc3\xb6im\xc3\xa4 saareke, jolla sijaitsi muun muassa Rieston er\xc3\xa4maakyl\xc3\xa4. Ne kaikki peittyiv\xc3\xa4t Posoaavan tavoin tekoj\xc3\xa4rven alle._NEWLINE_Suo esiintyy my\xc3\xb6s viihteess\xc3\xa4 ja kulttuurissa. Eero Magga levytti vuonna 2000 kappaleen nimelt\xc3\xa4 Posoaapa ja Mauri Paasilinnan vuonna 1999 julkaistu kokoelma sis\xc3\xa4lt\xc3\xa4\xc3\xa4 samannimisen novellin.'